Discussió:Salomó (estat)

message: Amb aquest article qualsevol podria pensar que els anglesos van ser els primers i únics habitants d'aquestes illes. 
replies: text: No sé per què s'ha reanomenat així l'article. L'estat es diu oficialment Solomon Islands, per tant, Illes Salomó. I coincideix amb l'arxipèlag homònim. Tenim el cas anàleg de les Illes Marshall, que també formen un estat amb el mateix nom. El fet que un parell d'illes de l'arxipèlag formin part de Papua Nova Guinea no invalida que l'estat es digui com es digui (igual com l'estat de les Comores es diu així i una de les seves illes, Mayotte, pertany a França). L'argument esgrimit de les illes Britàniques no hi té res a veure, ja que aquest arxipèlag inclou dos estats, el Regne Unit i la República d'Irlanda. A la viqui anglesa diferencien entre Solomon Islands (l'estat) i Solomon Islands (archipelago), la unitat geogràfica. --Enric (discussió) 10:01, 5 jul 2012 (CEST)

text: A part que això implica fer canvis en infinitat d'articles que es refereixen a l'estat de les Illes Salomó. No hauria estat més senzill, si es volia crear l'article sobre l'arxipèlag, anomenar-lo simplement «Illes Salomó (arxipèlag)», o «Arxipèlag de les illes Salomó», o «Arxipèlag de Salomó»? --Enric (discussió) 10:18, 5 jul 2012 (CEST)
replies: text: :"Salomó". M'he basat en l'article de la GEC, que només dóna "Salomó" com a nom català del país, i no fa cap menció del nom "Illes Salomó" per referir-s'hi. A més, la diferència entre l'estat i l'arxipèlag no es limita a les dues illes pertanyents a Papua, sinó que també hi ha moltes illes que no pertanyen a l'arxipèlag però sí a l'estat (Ontong Java, illa Rennel, etc.). Per tant, les diferències són més significatives del que indiques més amunt.– Leptictidium nasutum 20:34, 5 jul 2012 (CEST)
replies: text: ::Sí, ja ho vaig veure que a la GEC en deia així, però també al principi de la Unió dels Emirats Àrabs en deia "Emirats Àrabs Units", i veig que ara ho han canviat pel nom que té a la Viquipèdia i en tots els altres idiomes del món. Però, i què fem amb l'article Illes Salomó, que ara és buit? No hauria de redirigir com a mínim a l'actual, fins que no n'hi hagi un per a l'article estricte? Què fem amb tots els articles que incorporen el nom "Illes Salomó" al títol i que es refereix a l'estat? (per exemple, Província Central (Illes Salomó)). Què fem amb la Categoria:Illes Salomó, actualment desapareguda? Què fem amb els enllaços cap a Illes Salomó que apareixen en tot d'articles, i que ara han quedat orfes i no van a parar a Salomó (estat)? (i que potser no tots hi haurien d'anar a parar, perquè potser alguns es refereixen no a l'estat sinó a la unitat geogràfica en si). --Enric (discussió) 09:56, 6 jul 2012 (CEST)
replies: text: :::La solució òptima seria que algú fes un esborrany sobre l'arxipèlag de les illes Salomó, però com a solució provisional es pot fer una redirecció. Quant a les altres coses, me n'estic encarregant. Ahir vaig reanomenar gairebé tots els articles amb "Illes Salomó" al títol, vaig canviar molts enllaços i altres coses. Avui continuaré.– Leptictidium nasutum 10:02, 6 jul 2012 (CEST)
replies: text: ::::Independentment de la solució final, he restaurat la redirecció. Hi ha encara molts enllaços i segurament n'hi continuarà havent de nous en el futur. --V.Riullop (parlem-ne) 11:40, 6 jul 2012 (CEST)
replies: text: :::::Ja he creat un article per a les illes Salomó. --Enric (discussió) 13:08, 6 jul 2012 (CEST)
replies: text: ::::::Avui he arreglat bastants enllaços més. Aquest cap de setmana continuaré.– Leptictidium nasutum 16:00, 6 jul 2012 (CEST)

message: Pallares (disc.) 08:16, 3 des 2023 (CET)
thread_title:  traducció